Document ID: /roh_data/filtered/fineweb-2-filterrobots_roh.jsonl.gz/33541

Il president da la regenza grischuna, Christian Rathgeb, surpiglia il timun da la Conferenza da las regenzas chantunalas CdC. La Conferenza da las regenzas chantunalas haja elegì il Grischun sco ses nov president, scriva ella.
Christian Rathgeb surpiglia sia funcziun il prim da zercladur. El succeda cun quai al cusseglier guvernativ da Son Gagl, Benedikt Würth.
Cun Christian Rathgeb è per l’emprima giada in represchentant dal chantun Grischun al timun da la Conferenza da las regenzas chantunalas.